0,08 ml разтвор, съдържащ 10 mmol солна киселина на l, добавянето на пет капки метилов червен разтвор предизвиква появата на червен или оранжевочервен цвят.
 6. Остатък при изпаряване
 Изпарете 100 ml от екстракта до сухо състояние на водна баня и изсушете при температура 105 °С до постоянно тегло. Остатъкът тежи не повече от 5,0 mg.
 7. Бистрота и цвят
 Гледан през дебелина от 5 cm, екстрактът е бистър и безцветен при сравнение със заготовката.
 8. Вкус и мирис
 Сравнен със заготовката, екстрактът е без мирис и вкус.
 9. Специфични елементи
 Екстрактът изпълнява подходящи тестове за:
 i)
 всеки от следните елементи: арсен, хром, мед, олово, силиций, сребро и калай, еквивалентен на 1μg/g;
 ii)
 кадмий, еквивалентен на 0,1 μg/g.
 10. Остатък при запалване
 1,0 g от пластмасовия материал, възпламенен до постоянно тегло, оставя не повече от 1 mg остатък.
 11. Тежки метали
 Разтворете остатъка от запалването в минималното количество разтвор 2 mol на l солна киселина, загрейте при необходимост. Извършете подходящ лимит тест за тежки метали. Пластмасовият материал покрива лимит, непревишаващ 5 μg на g, изчислено като Pb.
 II. БИОЛОГИЧНИ ТЕСТОВЕ
 1.
 Извършва се тест за прекомерна токсичност при първоначалната оценка на формули на пластмаса, предназначени за направата на съдове и комплекти за вземане и даване на кръв, като се използва екстракт А, а за всяка нова партида материали от одобрените формули, като се използва екстракт B, по процедурата, посочена в националната фармакопея или друг метод, одобрен от националните контролни органи. (Екстракти А и Б са описани в бележката по-долу.)
 2.
 Извършва се тест за апирогенност при първоначалната оценка на формули на пластмаса, предназначени за производство на съдове и комплекти за вземане и даване на кръв, като се използва екстракт А, а за всяка нова партида материали от одобрените формули, като се използва екстракт В по процедура, посочена в националната фармакопея или друг метод, одобрен от националните контролни органи.
 Обсегът на тестването за апироген, като се използва екстракт С, се определя от националните контролни органи. (Екстракти А и Б са определени в бележката по-долу.)
 3.
 Провежда се тест за хемолитични ефекти в буферни системи при първоначалното оценяване на формули на пластмаса, предназначени за производство на съдове и комплекти за вземане и даване на кръв и за всяка нова партида материали от одобрените формули, като се използва екстрактът, описан в точка I.А по-горе. (За метода и допустимия лимит, виж допълнението към настоящото приложение).
 4.
 Провежда се тест за издръжливостта на червени клетки in vivo при първоначалното оценяване на формули на пластмаса, предназначени за производство на съдове за кръв. При промяна в съгласуваните формули тестът се повтаря. (За предложения за методи и допустим лимит виж в допълнението към настоящото приложение.)
 Бележка:
 Екстракт А
 се получава, като към описания в точка I.А по-горе екстракт се добави апирогенен натриев хлорид до получаване на крайна концентрация 9 g на l.
 Екстракт B
 Съд за кръвопреливане. Напълнете съда за кръвопреливане догоре със стерилен апирогенен разтвор, съдържащ 9 g натриев хлорид на l, затегнете здраво скобите и потопете пълния съд изцяло във вода в продължение на един час, като